Publication: Magyar Közlöny
Issue: MK-2003-25 (Year: 2003, Number: 25)
Era: 1990-2004
Section: élt munkavállalót megilletõ végkielégítés, illetve felmentési idõre járó átlagkereset összegébõl is csak a Munka Törvénykönyvérõl szóló 1992. évi XXII. törvény (Mt.) rendelkezései alapján járó összeg vehetõ figyelembe a Cstv. 57. §
Paragraph Index: 694

57. § (3) bekezdésének megfogalmazásakor a jogalkotó nyílván azért használta a „munkáltató rendes felmondása esetén” megjelölést, mert a munkajogi szabályok szerint fõszabályként a munkáltató általi rendes felmondás esetén fizethetõ a munkavállalónak végkielégítés, a felmentési idõre járó átlagkereset. Ezek a munkajogi jogintézmények tehát alapvetõen a munkáltatói rendes felmondáshoz kapcsolódnak. A Cstv. 57. § (3) bekezdésének szabálya azonban — lényegi tartalma szerint — nem a munkaviszony megszûnésének módjai tekintetében akart megkülönböztetést tenni, hanem a juttatások törvényen alapuló, illetve — kollektív szerzõdésbe, vagy egyedi munkaszerzõdésbe foglalt — megállapodáson alapuló mértéke között kívánt a besorolást érintõen különbséget tenni. Ezért a jogegységi tanács — az Mt. 96. § (7) bekezdés törvényi analógiájára is figyelemmel — a Cstv. 57. § (3) bekezdés korlátozó szabályának olyan értelmezését tartja indokoltnak, amely nem tesz különbséget a munkavállalók végkielégítésen, illetve felmentési idõre járó átlagkereseten alapuló igényeinek a besorolása között a szerint, hogy munkaviszonyuk milyen módon szûnt meg. A kifejtett indokok alapján a jogegységi tanács — a Bszi.

Source: https://magyarkozlony.hu/hivatalos-lapok/98eac145cca631d4f21d6e710780b5ba6962e758/dokumentumok/6f8ebd2a9478b819f94a4c3ce6d48c09a0da843f/letoltes